‘กรุณาอ่านข้อมูลบรรยายประกอบการปักหมุด’
ปัญหา : จากที่ประชาชนได้รับรายงานผลของสน.เขต เนื่องจากมีบุคคลอื่นได้คัดสำเนาบัตรประชาชนและทะเบียนบ้านโดยไม่ได้รับความยินยอม ในเรื่องของอุบัติเหตุรถชน เพราะมีเรื่องคดีความอยู่
1.แต่ทำไมทางสนง.เขตสามารถให้ คู่กรณีถึงคัดสำเนาประชาชนกับทะเบียนได้ เอกสารที่ใช้วันนั้น ทางรพ.ตีกลับมา เนื่องจากไม่ได้แจ้งขอรับเอกสาร แต่อย่างใด
2. บุคคลที่ไปรับเอกสารคัดสำเนา ไม่ใช่ญาติของประชาชน และแจ้งว่ามีเอกสารครบติดตัว และไปยื่นรพ.เอง และญาติตัวจริงดูแลอยู๋ตลอด
3.เหตุการณ์เกิดขึ้นวันที่ 5 ไม่มีความจำเป็นที่จะไปคัดสำเนาวันที่ 13 ไม่ได้เร่งด่วน ผู้ป่วยยังมีสติพูดคุยกับจนท.แพทย์
ต้องการให้หน่วยงานเขต ฝ่ายทะเบียน ชี้แจ้งรายละเอียดข้อเท็จจริงให้ประชาชนด้วยค่ะ
จุดสังเกต : สำนักงานเขตหนองจอก 16 ถนน เชื่อมสัมพันธ์ แขวงกระทุ่มราย เขตหนองจอก
บ้านเลขที่ : 16
ซอย : -
ถนน : เชื่อมสัมพันธ์
แขวง : กระทุ่มราย
เขต :  หนองจอก
อ้างอิงเลขเคส E9RR2T เสร็จสิ้น พฤ. 9 มี.ค. 66 08:50
สำนักงานเขตหนองจอกได้ตรวจสอบการคัดรับรองรายการทะเบียนราษฎรและรายการบัตรประจำตัวประชาชน เมื่อวันที่ 13 กุมภาพันธ์ 2566 ตามที่ร้องเรียนแล้ว ขอเรียนดังนี้
1. กรณีดังกล่าวเจ้าหน้าที่คัดรับรองรายการทะเบียนราษฎรและรายการบัตร ฯ เนื่องจากได้รับคำร้องจากญาติของ
ผู้ประสบอุบัติเหตุทางจราจรจนได้รับบาดเจ็บสาหัสและถูกนำส่งตัวเข้ารับการรักษาพยาบาลที่โรงพยาบาลเวชการุณย์รัศมิ์
ผู้ยื่นคำร้องมีความสัมพันธ์เป็นญาติของผู้ได้รับบาดเจ็บ จึงต้องการคัดรับรองรายการทะเบียนราษฎรและบัตร ฯ ของผู้ได้รับบาดเจ็บ เพื่อไปแสดงเป็นหลักฐานการเข้ารับรักษาพยาบาลของโรงพยาบาลดังกล่าว เนื่องจากผู้ป่วยต้องเข้ารับการผ่าตัดโดยเร่งด่วน จึงไม่สามารถเดินทางมายื่นคำร้องด้วยตนเองได้ โดยผู้ร้องนำหลักฐานรายงานประจำวันของสถานีตำรวจนครบาลหนองจอกมาแสดงเป็นหลักฐาน
2. การคัดรับรองรายการทะเบียน ฯ กรณีผู้ป่วยไม่อาจเดินทางมาที่สำนักทะเบียนได้ หรือเป็นบุคคลที่ไม่สามารถ
ให้การใด ๆ ต่อนายทะเบียนด้วยสาเหตุแห่งความเจ็บป่วย ให้บุคคลที่ดูแลผู้ป่วยไม่ว่าจะเป็นบุคคลทั่วไปหรือบุคลากรของสถานพยาบาล เป็นผู้ยื่นคำร้องแทนในฐานะเป็นผู้มีส่วนได้เสีย ตามมาตรา 6 แห่งพระราชบัญญัติการทะเบียนราษฎร พ.ศ. 2534 โดยเจ้าหน้าที่ได้ถือปฏิบัติตามมาตรา 8 แห่งพระราชบัญญัติการอำนวยความสะดวกในการพิจารณาอนุญาตของ
ทางราชการ พ.ศ.2558 ประกอบกับระเบียบสำนักทะเบียนกลางว่าด้วยการจัดทำทะเบียนราษฎร (ฉบับที่ 6) พ.ศ. 2561 ข้อ 4 จึงอนุญาตให้ผู้ร้องคัดรับรองรายการทะเบียนราษฎรและรายการบัตรประจำตัวประชาชนของผู้ป่วยดังกล่าว เพื่อให้ผู้ป่วย
ได้รับการบริการทางการแพทย์ ณ สถานพยาบาลอย่างทันท่วงที และระงับอันตรายต่อชีวิต ร่างกาย หรือสุขภาพของผู้ป่วย
กรณีที่ผู้ร้องเรียนเป็นเจ้าของรายการบุคคลที่ได้รับความเดือดร้อนจากการคัดสำเนาดังกล่าว สามารถมายื่นคำร้องขอตรวจสอบการคัดรับรองได้ที่สำนักงานเขตในวันและเวลา
#1555